**ZAPISNIK**

**14. SEJE STRATEŠKEGA SVETA ZA ZDRAVSTVO**

četrtek, 4. 5. 2023

Prisotni člani: dr. Erik Brecelj, dr. Grega Strban, mag. Egon Stopar, Hajdi Kosednar, mag. Dolores Kores,, Azra Herceg, Tjaša Sobočan, mag. Gregor Cuzak, dr. Igor Švab, mag. Ana Vodičar, Rok Ravnikar, mag. Mira Šavora, Anka Rode, Monika Ažman, mag. Dorjan Marušič, dr. Radko Komadina, dr. Igor Švab, mag. Alan Medveš, dr. Peter Radšel

Odsotni: dr. Vojko Flis, dr. Tit Albreht, dr. Branko Gabrovec, dr. Valentina Prevolnik Rupel, dr. Iztok Takač, dr. Petra Došenović Bonča

Ostali prisotni: mag. Tamara Kozlovič, Maša Kociper, dr. Metka Paragi, Nuša Kerč, Miha Mohorčič.

Sejo Strateškega sveta za zdravstvo, ki se je pričela ob 16.00 uri, je vodil predsednik strateškega sveta dr. Erik Brecelj.

**Dnevni red:**

1. Potrditev dnevnega reda
2. Potrditev zapisnika 13. seje SSZ
3. Poročilo koordinatorjev
4. Delo zdravnikov (dr. Grega Strban)
5. Potrditev sklepov glede predlogov NMP (dr. Peter Radšel)
6. Predlogi za 15. sejo SSZ
7. Razno.

**AD/1**

**SKLEP št. 1:** Strateški svet je potrdil predlagan dnevni red.

**AD/2**

**SKLEP ŠT. 2:** Zapisnik 13. seje strateškega sveta je potrjen.

**AD/3**

Azra Herceg je člane strateškega sveta pozvala, naj podajo še morebitne zadnje predloge in pripombe na Zakon o zdravstvenem informacijskem sistemu in Zakon o Zavodu za zdravstveno zavarovanje Slovenije.

**SKLEP ŠT. 3:** Člani Strateškega sveta za zdravstvopošljejo dodatne pripombe na Zakon o zdravstvenem informacijskem sistemu in Zakon o Zavodu za zdravstveno zavarovanje Slovenije, ki jih bo Azra Herceg posredovala Ministrstvu za zdravje do konca dneva 5. 5. 2023.

**AD/4**

Dr. Grega Strban je predstavil možnosti dela zdravnikov v Republiki Sloveniji znotraj obstoječe zakonodaje. Omejitve delovnega časa (40 ur tedensko, največ 48 ur tedensko v povprečju) izhajajo iz zagotavljanja varnosti zaposlenih. Posebej v zdravstvu je pomembno najti pogoje, ki so za zaposlene in paciente vzdržni na dolgi rok. Predstavil je posebne ureditve delovnega razmerja zunaj zdravstvene dejavnosti, kakor tudi posebno ureditev zdravstvene dejavnosti. V predlaganih rešitvah in navedenih možnosti dela je navedena omejitev delovnih ur zaradi zagotavljanja varnosti pri delu in varnosti obravnave pacientov.

**SKLEP ŠT. 4:** Člani Strateškega sveta za zdravstvopodajo komentarje na predstavljene možnosti dela zdravnikov do naslednje seje strateškega sveta, 11. 5. 2023.

**AD/5**

Strateški svet za zdravstvo je obravnaval dokument, ki ga je pripravila skupina za NMP. Predstavil ga je dr. Peter Radšel.

**SKLEP ŠT. 5:** Strateški svet za zdravstvo podpira dokument Strokovna izhodišča za prenovo sistema nujne medicinske pomoči, pri čemer je treba preučiti zakonske osnove za implementacijo.

**SKLEP ŠT. 6:** Strateški svet za zdravstvo podpira regijsko organizacijo nujne medicinske pomoči.

**AD/6**

Strateški svet bo na naslednji seji obravnaval mrežo javne zdravstvene službe.

Seja se je zaključila ob 19.30 uri.

Zapisal: Miha Mohorčič

dr. Erik Brecelj

predsednik Strateškega sveta za zdravstvo